<classify> Akizungumza na gazeti hili Dar es Salaam jana Katibu Mkuu wa TASWA Amir Mhando alisema alisema katika kikao hicho kamati yake itajadili pia namna TASWA itakavyoshiriki kuwaunganisha wanamichezo katika uchaguzi mkuu wa madiwani, wabunge na rais unaotarajiwa kufanyika Oktoba 25 mwaka huu.Moja ya madhumuni ya TASWA wakati inanzishwa ni kuwaunganisha waandishi wa habari za michezo nchini kushirikiana katika kukuza na kutangaza michezo kwa njia ya kalamu na njia nyingine za kupasha habari, alisema.Alisema kwa msingi huo wanaamini TASWA katika kikao hicho itatathmini na kutoa mwongozo unaoweza kuwasaidia wanamichezo nchini kufahamu sera za michezo kwa wagombea mbalimbali na hivyo kufanya uamuzi sahihi wakati ukifika.Kikao chetu pia kinatarajia kufanya uteuzi wa washiriki wa semina mbili zinazotarajiwa kufanyika hivi karibuni, alisema.  <topic>: MICHEZO 